wickkiey/tamil-wikipedia-chunked huggingface dataset:
# விக்கிப்பீடியா:கலைச்சொல் ஒத்தாசை/இயற்பியல்

## மூடுபனி

தமிழில் மூடுபனி என்பது Fog, Mist இரண்டுக்கும் பயன்படுகின்றது. அவற்றிற்கிடையே பெரிய வேறுபாடுகள் இல்லைத்தான் எனினும், அவற்றை வேறுபடுத்தி அழைக்க தமிழ்ச் சொற்கள் உண்டா?--கலை (பேச்சு) 09:46, 7 செப்டெம்பர் 2012 (UTC)  
- gnomon என்பதற்கான சரியான தமிழ் கலைச்சொல்லை கொடுத்துதவவும்...--shanmugam (பேச்சு) 17:32, 19 மார்ச் 2012 (UTC)
- விக்சனரியைப் பார்க்க.--Kanags <sup>\உரையாடுக</sup> 02:13, 14 ஏப்ரல் 2012 (UTC)  
- Electroluminescence (மின்னொளிர்வு)
- OLED
--Natkeeran (பேச்சு) 02:04, 14 ஏப்ரல் 2012 (UTC)
# விக்கிப்பீடியா:கலைச்சொல் ஒத்தாசை/இயற்பியல்

## நிலவு எதிர் துணைக்கோள்

நிலவு என்பது புவியின் சந்திரன் என்பதாகவும் பொதுவில் சந்திரன் அல்லது துணைக்கோள் தான் பொருந்துவதாகவும் தோன்றுகின்றது.
தயவுகூர்ந்து பின்வரும் கட்டுரைகளை பார்க்கவும்.--சஞ்சீவி சிவகுமார் (பேச்சு) 04:07, 28 மே 2012 (UTC)
- இயற்கைத் துணைக்கோள்
- நிலவு
- ஐரோப்பா (நிலவு) - உருவாக்க உத்தேசித்துள்ள கட்டுரை
:உடன்படுகிறேன். துணைக்கோள் என்று பெயரிடுவதை வரவேற்கிறேன். பேச்சு:டைட்டன் (நிலவு)--நீச்சல்காரன் (பேச்சு) 04:15, 28 மே 2012 (UTC)
# வ. சுப. மாணிக்கம்

டாக்டர் **வ. சுப. மாணிக்கம்** (ஏப்ரல் 17.1917 – ஏப்ரல் 25.1989) (*வ.சுப. மா*) தன் வாழ்நாள் முழுவதும் தமிழுக்காகவே வாழ்ந்து, தமிழ் வளர்ச்சியைப் பற்றியே சிந்தித்து பல நிலையினும் சிறந்தோங்கித் தமிழ்ப் பணிக்காகவே வாழ்ந்த *மூதறிஞர்*. தமிழின் சிறப்புகளைப் பற்றி ஆய்வுகள் பல செய்தமையால் *தமிழ் இமயம்* என்று தமிழ் அறிஞர்களால் போற்றப்பட்ட வ.சுப.மாணிக்கம். பன்முக ஆற்றல் உடையவர். மிகச் சிறந்த சிந்தனையாளரான இவர் எழுதிய நூல்கள் இவரைச் சிறந்த கவிஞராகவும், உரைநடை ஆசிரியராகவும் உரையாசிரியராகவும் நாடக ஆசிரியராகவும் ஆய்வாளராகவும் நமக்குச் சுட்டிக் காட்டும் தன்மை உடையன.
# வ. சுப. மாணிக்கம்

## பிறப்பும் கல்வியும்

வ.சுப.மாணிக்கம் புதுக்கோட்டை மாவட்டம், மேலைச்சிவபுரியில் நாட்டுக்கோட்டை நகரத்தார் இனத்தில், *வ.சுப்பிரமணியன் செட்டியார்* – *தெய்வானை ஆச்சி* அவர்களுக்கு ஐந்தாவது மகனாக 1917ஆம் ஆண்டு ஏப்ரல் 17ஆம் தேதியன்று பிறந்தார். இவருடைய இயற்பெயர் *அண்ணாமலை*. மாணிக்கம் என்றும் அழைக்கப்பட்டதால் அந்தப் பெயரே பிற்காலத்தில் இவருக்கு நிலைத்துவிட்டது. தன்னுடைய ஆறாம் வயதில் தாயை இழந்தார். தொடர்ந்து பத்து மாதம் கழித்து தந்தையும் இறந்தார். இவருடைய தாய்வழிப் பாட்டனார் *அண்ணாமலை செட்டியார்* பாட்டி *மீனாட்சி ஆச்சி* ஆகிய இருவரும் இவரை வளர்த்து வரலாயினர். தன் தொடக்கக் கல்வியினைத் தம் ஏழாம் வயது வரை புதுக்கோட்டையில் உள்ள பள்ளி ஒன்றில் பயின்றார்.  
வ.சுப. மாணிக்கம் நகரத்தார் குல மரபுப்படி தனது பதினொன்றாம் வயதில் வட்டித் தொழில் கற்றுக்கொள்வதற்காகப் பர்மா சென்றார். பர்மாவில் ரங்கூன் நகரத்தில் உள்ள வட்டிக்கடையில் *பெட்டி அடிப் பையனாக* (உதவி செய்யும் சிறுவனாக) வேலைக்குச் சேர்ந்தார். இவர் வேலை செய்த வட்டிக்கடை முதலாளி ஒரு சமயம் இவரிடம் ஒருவர் பெயரைக் குறிப்பிட்டு அந்த நபர் வந்து தன்னை எங்கே என்று கேட்டால், 'முதலாளி இல்லை' என்று சொல்லிவிடுமாறு வற்புறுத்தினார். ஆனால் பொய் சொல்ல விரும்பாத அந்தச் சிறுவன், 'முதலாளி நீங்கள் வெளியில் சென்றிருந்தால் இல்லை என்று கூறலாம்; ஆனால் நீங்கள் இருக்கும்போது எவ்வாறு இல்லை என்று கூறுவது? அப்படியெல்லாம் நான் பொய் சொல்ல மாட்டேன்' என்று பிடிவாதமாகக் கூறியதால் அந்த நாளிலேயே வட்டிக்கடையை விட்டு நீக்கப்பட்டார். இதனாலேயே இவருக்குப் "*பொய் சொல்லா மாணிக்கம்"* என்று பெயர் வழங்கியதாகத் தெரிகிறது.
# வ. சுப. மாணிக்கம்

## தமிழ்க் கல்வி

வட்டிக்கடையில் வேலை செய்ய முடியாத நிலையில் பர்மாவிலிருந்து நாடு திரும்பிய வ.சுப.மாணிக்கம், தமிழ் நூல்களை ஊன்றிக் கற்ற பண்டிதமணி மு.கதிரேசச் செட்டியார் அவர்களுடன் தொடர்பு ஏற்பட்டது. கூடவே தமிழ் மொழியின் மீது மிகுந்த நாட்டமும் ஏற்பட்டது. பண்டிதமணி அவர்கள் வழி நடத்துதலை ஏற்று அடியொற்றி அண்ணாமலைப் பல்கலைக்கழகத்தில் வித்துவான் வகுப்பில் சேர்ந்து முதல் வகுப்பில் தேர்ச்சி பெற்றார். தொடர்ந்து விடா முயற்சியுடன் பயின்று 1945 ஆம் ஆண்டு சென்னைப் பல்கலைக்கழகத்தில் பி.ஒ.எல் பட்டத்தையும் 1951 ஆம் ஆண்டு எம்.ஏ முதுகலைப் பட்டத்தையும் பெற்றார்.  
இவருடைய தமிழ் ஆய்வுக்கான *எம்.ஒ.எல்* பட்டம் "தமிழில் வினைச்சொற்கள்" என்ற பொருளில் இவர் மேற்கொண்ட ஆய்வுக்காகவும், *முனைவர்* (பிஎச்.டி) பட்டம் "தமிழில் அகத்திணைக் கொள்கை" என்னும் பொருளில் இவர் நடத்திய *சங்க இலக்கிய* ஆய்வுக்காகவும் அளிக்கப்பட்டன.
# வ. சுப. மாணிக்கம்

## கல்விப்பணி

- 1941–1948 வரை அண்ணாமலைப் பல்கலைக்கழகத்தில் *விரிவுரையாளராகப்* பணியாற்றினார். நாவலர் நெடுஞ்செழியன், பேராசிரியர் அன்பழகன் போன்றோர் இங்கு இவரிடம் கல்வி பயின்றது குறிப்பிடத் தக்கது.
- 1948–1964 வரை பதினாறு ஆண்டுகள் காரைக்குடி அழகப்பா கல்லூரியில் *தமிழ்ப்பேராசிரியராகப்* பதவி வகித்தார்.
- 1964–1970 வரை ஆறாண்டுகள் காரைக்குடி அழகப்பா கல்லூரி *முதல்வராகப்* பணியாற்றினார்.
- 1970–1977 வரை ஏழாண்டுகள் மீண்டும் அண்ணாமலை பல்கலைக்கழக *தமிழ்த்துறைத் தலைவராகவும்* இந்திய மொழிப்புல முதன்மையராகவும் பணிபுரிந்தார்.
- 1979–1982 வரை மூன்றாண்டுகள் மதுரை காமராசர் பல்கலைக்கழக *துணை வேந்தராக* சிறப்புடன் பணிபுரிந்தார். இங்கு ஆற்றிய தமிழியல் வளர்ச்சி மற்றும் பிற அறிவியல் துறைகளின் வளர்ச்சிக்கான சிறப்பான தொண்டுகள் அரசால் மிகவும் பாராட்டப்பட்டன.
- சிறிது காலம் திருவனந்தபுரத்தின் *மொழி இயற் கழக ஆய்வு முதியராக* வேலை பார்த்தபோது தமிழ் யாப்பு வரலாற்றை ஆங்கிலத்தில் எழுதினார்.
# வ. சுப. மாணிக்கம்

## குடும்பம்

இவருடைய திருமணம் 1945 ஆம் ஆண்டு நெற்குப்பை என்னும் ஊரைச் சேர்ந்த *ஏகம்மை ஆச்சி* உடன் நடந்தது. இவர்களுக்குத் *தொல்காப்பியன்*, பூங்குன்றன், *பாரி* என்று மூன்று ஆண் குழந்தைகளும், தென்றல், மாதரி, *பொற்றொடி* என்று மூன்று பெண் குழந்தைகளும் பிறந்தனர். இவர்களுடைய திருமணத்திற்குப் பிறகுதான் இவருடைய ஆய்வுகளும், எழுத்துப்பணிகளும் மிக அதிகமாக இவரால் மேற்கொள்ளப்பட்டன. மிகவும் கண்டிப்பான தந்தை இவர். ஒரு முறை இவரின் மகன் அழகப்பா கல்லூரியில் தேர்வு எழுதுகையில் தவறு செய்து மாட்டிக் கொண்டார். அப்போது கல்லூரி முதல்வர் வ.சுப.மா அவர்கள். தவறு செய்த ஐந்து மாணவர்களையும் மேற்பார்வையாளர் முதல்வர் முன் நிறுத்துகிறார். முதல்வர் முகத்தில் எந்தச் சலனமும் இல்லை. மற்றவரைப் போல இவர் மகனுக்கும் உரிய தண்டனை வழங்கப்பட்டது.
# கரு மருது

**கரு மருது** என்பது ஒரு மர வகையாகும். இது தெற்கு மற்றும் தென்கிழக்கு ஆசியா, நேப்பாளம், வங்காளதேசத்தில் அதிகம் காணப்படுகிறது. இம்மரம் 30 மீட்டர் உயரம் வளரக்கூடியது. இதன் இலைகளைப் பட்டுப்பூச்சி உணவாக உண்கிறது.
# கரு மருது

## சங்க காலத்தில் மருதம்

சிறப்பு கருதி மருத மரத்தைத் ‘திருமருது’ எனப் போற்றினர்.  
மருத மரம் ஆற்றோரங்களிலும் வயலோரங்களிலும் செழித்து வளரும்.  
மருத மரத்தில் வெண்மருது கருமருது, பில்லமருது எனப் பல வகைகள் உண்டு.
பில்லமருது வீட்டுக்கு நிலை, சன்னல் சட்டங்கள் போன்றவை செய்யப் பயன்படுகிறது.
:மரத்தின் உட்புறம் சிவப்பு.
:உதிர்ந்த பூவும் சிவப்பு.
:மருத மரம் செழுமையான நிழலைத் தரும்.
;உழவர்க்கு நிழல்
:நெல்லை விடியலில் போரடித்த உழவர் நண்பகலில் மருதமர நிழலில் எருதுகளுடன் இளைப்பாறுவார்களாம்.
;நாகதெய்வக் கோயில்
:மருத மரத்தடியில் நாகதெய்வ வழிபாடு நிகழ்ந்தது.
;மதுரை
:மதுரை என்னும் ஊர்ப்பெயர் மருதத்துறை > மதுரை எனக் கொள்ளும் அளவுக்கு வையை ஆற்றங்கரையில் மருத மரங்கள் மிகுதி.
;காவிரியாற்று ஆர்க்காடு
:அரசன் சேந்தனின் தந்தை அழிசி. அவனது ஊர் ஆர்க்காட்டின் காவிரித் துறையில் மருத மரங்கள் மிகுதி.
;மருத வேலி
:புகார் என்னும் காவிரிப்பூம்பட்டினத்தின் கடற்கரைப் பகுதிக்கு ‘நெய்லங்கானல்’ என்னும் பெயர் உண்டு. அங்கிருந்த தாமரைப் பொய்கைக்கு கைதைமரம் வேலியாக அமைந்திருந்ததாம். இது மதுரையிலிருந்த தாமரைக் குளத்துக்கு மருதமரம் வேலியாக அமைந்திருந்தது போல அமைந்திருந்த்தாம்.
;மருத மாலை
:திருபரங்குன்றத்தைத் தொழ வந்த சூரர மகளிர் தலையில் சண்பகப் பூவையும், மார்பில் மருத மர மலர்களை இலைகளோடு சேர்த்துக் கட்டிய மாலையையும் அணிந்திருந்தார்களாம்.
# மரபுசார் ஆயுதம்

**மரபுசார் ஆயுதம்** எனப்படுவது பேரழிவு உண்டு செய்யும் பேரழிவு ஆயுதங்கள்{அணு குண்டு, இரசாயன ஆயுதம், மற்றும் உயிரியல் ஆயுதம்) போன்றவையல்லாத பயன்பாட்டிலுள்ள ஆயுதமாகும். இவை பொதுவாக சிறிய மற்றும் எளிய ஆயுதங்கள், அணுஅல்லாத குண்டுகள், ஏவுகணைகள், கொத்துக் குண்டுகள் போன்றவையாகயிருக்கும். அணுக்கரு ஆற்றல் மூலம் இயங்கும் அணு குண்டு போலல்லாமல் இதன் வெடிபொருள் இரசாயன ஆற்றல் மூலம் செயல்படும்.  
ஜெனீவா உடன்படிக்கை அடிப்படையில் மரபுசார் ஆயுதஙகள் போரில் பயன்படுத்தப்படுகிறது. மேலும் ஐக்கிய சபையின் படி சில மரபுசார் ஆயுதங்கள் பயன்படுத்த தடை செய்யப்பட்டும் உள்ளது.
# உப்பு உற்பத்தியின் அடிப்படையில் நாடுகளின் பட்டியல்

**உப்பு உற்பத்தியின் அடிப்படையில் நாடுகளின் பட்டியல்** 2006ம் ஆண்டின் நிலவரப்படி பிரித்தானிய நில அளவாய்வத் துறை தகவலின் படி தொகுக்கப்பட்ட பட்டியல் ஆகும்.  
| தரவரிசை | நாடு/பகுதி | உப்பு உற்பத்தி (டன்களில்) | உலக உற்பத்தி சதவிகிதம் |
| --- | --- | --- | --- |
| — | *உலகம்* | 210,000,000 | 100 % |
| 1 | 46,500,000 | % |  |
| 2 | 37,101,000 | % |  |
| 3 | 15,000,000 | % |  |
| 4 | 14,125,000 | % |  |
| 5 | 11,211,000 | % |  |
| 6 | 8,180,000 | % |  |
| 7 | 7,000,000 | % |  |
| 8 | 6,500,000 | % |  |
| 9 | 6,000,000 | % |  |
| 10 | 5,800,000 | % |  |
| 11 | 5,000,000 | % |  |
| 12 | 3,600,000 | % |  |
| 13 | 3,200,000 | % |  |
| 14 | 2,800,000 | % |  |
| 15 | 2,618,000 | % |  |
| 16 | 2,450,000 | % |  |
| 17 | 2,400,000 | % |  |
| 18 | 2,300,000 | % |  |
| 19 | 2,250,000 | % |  |
| 20 | 1,800,000 | % |  |
| 21 | 1,600,000 | % |  |
| 22 | 1,320,000 | % |  |
| 23 | 1,300,000 | % |  |
| 24 | 1,251,000 | % |  |
| 25 | 1,200,000 | % |  |
| 26 | 1,000,000 | % |  |
| 27 | 900,000 | % |  |
| 28 | 800,000 | % |  |
| 29 | 800,000 | % |  |
| 31 | 746,000 | % |  |
| 30 | 700,000 | % |  |
| 32 | 680,000 | % |  |
| 33 | 610,000 | % |  |
| 34 | 608,000 | % |  |
| 35 | 600,000 | % |  |
| 36 | 600,000 | % |  |
| 37 | 540,000 | % |  |
| 38 | 500,000 | % |  |
| 39 | 500,000 | % |  |
| 40 | 410,000 | % |  |
| 41 | 401,000 | % |  |
| 42 | 350,000 | % |  |
| 43 | 350,000 | % |  |
| 44 | 336,000 | % |  |
| 45 | '' | 300,000 | % |
| 46 | 300,000 | % |  |
| 47 | 250,000 | % |  |
| 48 | 249,000 | % |  |
| 49 | 240,000 | % |  |
| 50 | 215,000 | % |  |
| 51 | 208,000 | % |  |
| 52 | 200,000 | % |  |
| 53 | 200,000 | % |  |
| 54 | 185,000 | % |  |
| 55 | 183,000 | % |  |
| 56 | 150,000 | % |  |
| 57 | 146,000 | % |  |
| 58 | 130,000 | % |  |
| 59 | 125,000 | % |  |
| 60 | 120,000 | % |  |
| 61 | 100,000 | % |  |
| 62 | 100,000 | % | } |
# உப்பு உற்பத்தியின் அடிப்படையில் நாடுகளின் பட்டியல்

## வெளியிணைப்பு

- உலக புள்ளிவிபரம்
# பொருளாதார சுதந்திரத்தின் அடிப்படையில் நாடுகளின் பட்டியல்

இது **பொருளாதார சுதந்திரத்தின் அடிப்படையில் நாடுகளின் பட்டியல்**.  
| **2011ன் ஃபிரேசர் நிறுவனத்தின் பட்டியல்** | **2012ன் தி ஹெரிடேஜ் ஃபவுண்டேஷனின் பட்டியல்** |  |
| --- | --- | --- |
| தரவரிசை !! நாடு !! மதிப்பீடு |  |  |
| 1 | 9.01 |  |
| 2 | 8.68 |  |
| 3 | 8.20 |  |
| 4 | 8.03 |  |
| 5 | 7.98 |  |
| 6 | 7.81 |  |
| 7 | 7.77 |  |
| 8 | 7.71 |  |
| 9 | 7.67 |  |
| 10 | 7.60 |  |
| 11 | 7.59 |  |
| 11 | 7.59 |  |
| 13 | 7.56 |  |
| 14 | 7.54 |  |
| 15 | 7.52 |  |
| 15 | 7.52 |  |
| 15 | 7.52 |  |
| 18 | 7.51 |  |
| 19 | 7.50 |  |
| 20 | 7.49 |  |
| 21 | 7.45 |  |
| 22 | 7.44 |  |
| 23 | 7.41 |  |
| 24 | 7.40 |  |
| 25 | 7.38 |  |
| 26 | 7.37 |  |
| 27 | 7.36 |  |
| 28 | 7.34 |  |
| 28 | 7.34 |  |
| 30 | 7.32 |  |
| 30 | 7.32 |  |
| 30 | 7.32 | } |
| 1 | 89.9 |  |
| --- | --- | --- |
| 2 | 87.5 |  |
| 3 | 83.1 |  |
| 4 | 82.1 |  |
| 5 | 81.1 |  |
| 6 | 79.9 |  |
| 7 | 78.3 |  |
| 8 | 77.0 |  |
| 9 | 76.9 |  |
| 10 | 76.3 |  |
| 11 | 76.2 |  |
| 12 | 75.2 |  |
| 13 | 74.5 |  |
| 14 | 74.1 |  |
| 15 | 73.3 |  |
| 16 | 73.2 |  |
| 17 | 72.3 |  |
| 18 | (Taiwan) | 71.9 |
| 19 | 71.8 |  |
| 20 | 71.8 |  |
| 21 | 71.7 |  |
| 22 | 71.6 |  |
| 23 | 71.5 |  |
| 24 | 71.3 |  |
| 25 | 71.3 |  |
| 26 | 71.0 |  |
| 27 | 70.9 |  |
| 28 | 70.3 |  |
| 29 | 69.9 |  |
| 30 | 69.9 |  |
|-
| colspan=3 |
|}
# செமியோன் ரூதின்

**செமியோன் கெஸ்சலேவிச் ரூதின்** (*Semyon Gesselevich Rudin*, ஜூலை 21, 1929-ஆகஸ்ட் 22, 1973) ஒரு சோவியத் மொழியியலாளரும், இந்தியவியலாளரும், தமிழறிஞருமாவார். தமிழ் முறைக்கேற்ப தனது பெயரை “செம்பியன்” என்று மாற்றிக் கொண்டவர். உருசிய-தமிழ், தமிழ்-உருசிய அகராதிகளை உருவாக்கியவர்களுள் ஒருவர்.  
லெனின்கிராட் நகரில் பிறந்தவரான ரூதின் யூத இனத்தவர். லெனின்கிராட் பல்கலைக்கழகத்தில் கல்வி கற்றார். இந்தியவியலில் மேற்படிப்புச் சான்றிதழும் பெற்றார். 1955 இல் லெனின்கிராட் பல்கலைக்கழகத்தில் விரிவுரையாளராகப் பணிக்குச் சேர்ந்தார். 1968 இல் முனைவர் பட்டம் பெற்று துணைப் பேராசிரியராகப் பதவி உயர்வு பெற்றார். தமிழ், தெலுங்கு, சமஸ்கிருதம், இந்தி, வங்காளம், மராட்டி போன்ற இந்திய மொழிகளைக் கற்றறிந்தார். பேரா. ஏ. பியார்தியோஸ்கியும் ரூதினும் இணைந்து உருவாக்கிய தமிழ்-உருசிய அகராதி 1960 ஆம் ஆண்டு வெளியானது. இதில் ஏறத்தாழ 46,000 சொற்கள் இடம்பெற்றிருந்தன. ரூதின் தமிழுக்காற்றிய தொண்டினைப் பாராட்டி, 1965 இல் தமிழ் எழுத்தாளர் சங்கம் அவருக்கு ஒரு பரிசையும் சிறப்புப் பதக்கத்தையும் வழங்கியது. 1968 இல் சென்னையில் நடைபெற்ற இரண்டாம் உலகத் தமிழ் மாநாட்டில் ரூதின் கலந்து கொண்டார்.
# பால்லோவிங் (திரைப்படம்)

***பால்லோவிங் (Following)*** 1998 இல் வெளியான பிரித்தானியத் திரைப்படமாகும்.எம்மா தாமஸ், ஜெரெமி தியோபால்து, பீட்டர் பிரோடெரிக் ஆகியோரால் தயாரித்து கிறிஸ்டோபர் நோலன் ஆல் இயக்கப்பட்டது. ஜெரெமி தியோபால்து, அலெக்ஸ் ஹா, லூசி ரஸ்செல், ஜான் நோலன் ஆகியோர் நடித்துள்ளனர்.
# பால்லோவிங் (திரைப்படம்)

## பாராட்டுகள்

ராடர்டாம் சர்வதேச திரைப்பட விழாவில் டைகர் விருது மற்றும் சான்பிரான்சிஸ்கோ சர்வதேச திரைப்பட விழாவில் "சிறந்த முதல் அம்சம்" பரிசு உட்பட பல விழாக்களில் பல விருதுகளை வென்றது. கிறிஸ்டோபர் நோலன் மற்றும் பிளாக் அண்ட் வைட் விருதினிலும், ஸ்லாம்டன்ஸ் பிலிம் ஃபெஸ்டிவேசில் கிராண்ட் ஜூரிப் பரிசாகவும் ஆரம்பிக்கப்பட்ட புகழைப் பெற்றார்.
# இன்சாம்னியா (திரைப்படம்)

***இன்சாம்னியா *** 2002 இல் வெளியான அமெரிக்கத் திரில்லர் திரைப்படமாகும். எம்மா தாமஸ், பிரோடெரிக் ஜான்சன், பால் ஜங்கர் விட், அண்ட்ரூ சொசொவே, எட்வர்ட் மெக்டான் ஆகியோரால் தயாரிக்கப்பட்டு கிறிஸ்டோபர் நோலன் ஆல் இயக்கப்பட்டது. அல் பசீனோ, ராபின் வில்லியம்ஸ், ஹிலாரி சுவாங்க், மாறா டியர்னி, மார்டின் டோனவன், நிக்கி காட், கிரிஸ்தர் லோ, பவுல் டோலி ஆகியோர் நடித்துள்ளனர்.
# த டார்க் நைட் ரைசஸ்

***த டார்க் நைட் ரைசஸ் *** 2012 இல் வெளியிடப்பட்ட ஒரு அமெரிக்கத் திரைப்படமாகும். கிறிஸ்டோபர் நோலன், சார்லஸ் ரோவன், எம்மா தாமஸ் ஆகியோரால் தயாரிக்கப்பட்டு கிறிஸ்டோபர் நோலன் ஆல் இயக்கப்பட்டது. கிரிஸ்டியன் பேல், மைக்கேல் கேயின், கேரி ஓல்ட்மன், டாம் ஹார்டி, அன் ஹாத்வே, மரியன் கோடில்லர்ட், ஜோசப் கார்டன்-லெவிட், மார்கன் ஃபிரீமன் ஆகியோர் இத்திரைப்படத்தில் நடித்துள்ளனர். கிறிஸ்டோபர் நோலன் ஆல் இயக்கப்பட்ட பேட்மேன் பிகின்ஸ் மற்றும் த டார்க் நைட் ஆகிய திரைப்படங்களின் தொடர்ச்சியாக இத்திரைப்படம் வெளிவந்தது. இத்திரைப்படம் நோலன் இயக்கும் பேட்மேன் திரைப்படங்களின் இறுதித் திரைப்படம் ஆகும்.  
*த டார்க் நைட் ரைசஸ்* திரைப்படம் நியூயார்க்கில் சூலை 16, 2012 அன்று முன்னோட்டம் காட்டப்பட்டது. சூலை 19, 2012 இல் ஆத்திரேலியாவிலும் நியூசிலாந்திலும், சூலை 20, 2012இல் வட அமெரிக்காவிலும் ஐக்கிய இராச்சியத்திலும் இந்தியாவிலும் வெளியானது. மற்ற நாடுகளிலும் பகுதிகளிலும் வெவ்வேறு நாட்களில் வெளியானது. அமெரிக்காவின் கொலராடோ மாநிலத்தின் டென்வரில் அரோரா என்றவிடத்தில் இரவுக்காட்சியின்போது துப்பாக்கி ஏந்திய ஒருவன் 12 பேரை சுட்டுக் கொன்றான்; சிறுவர் உட்பட 58 பேர் காயமடைந்தனர். இந்தத் துப்பாக்கிச் சூட்டை அடுத்து வார்னர் பிரதர்ஸ் தனது மற்றசில முன்னோட்டக் காட்சிகளை இரத்து செய்ததுடன் தனது சந்தைப்படுத்தலையும் மாற்றிக் கொண்டுள்ளது. இப்படம் சிறந்த சூப்பர் ஹீரோ திரைப்படங்களில் ஒன்றாக கருதப்படுகிறது
# த டார்க் நைட் ரைசஸ்

## கதாப்பாத்திரங்கள்

- கிரிஸ்டியன் பேல் - புரூஸ் வேய்ன்
- மைக்கேல் கேயின் - ஆல்பிரெட் பென்னிவரத்
- கேரி ஓல்ட்மன் - ஜேம்ஸ் கார்டன்
- டாம் ஹார்டி - பேன்
- அன் ஹாத்வே - செலினா கைல்
- மரியன் கோடில்லர்ட் - மிராண்டா டேயிட்
- ஜோசப் கார்டன்-லெவிட் - ஜான் பிளேக்
- மார்கன் ஃபிரீமன் - லூசியஸ் பாக்ஸ்
# த பிரஸ்டீஜ் (திரைப்படம்)

***த பிரஸ்டீஜ் (The Prestige)*** 2006 இல் வெளியான அமெரிக்க மர்ம-திரில்லர்த் திரைப்படமாகும்.கிறிஸ்டோபர் நோலன், ஆரான் ரைடர், எம்மா தாமஸ் ஆகியோரால் தயாரிக்கப்பட்டு கிறிஸ்டோபர் நோலன் ஆல் இயக்கப்பட்டது. ஹூக் ஜாக்மன், கிரிஸ்டியன் பேல், மைக்கேல் கேயின், ஸ்கார்லெட் ஜோஹான்சன், டேவிட் போவி, பிபர் பெராபோ, ஆண்டி செர்கிஸ், ரெபெக்கா ஹால் ஆகியோர் நடித்துள்ளனர்.  
இத்திரைப்படத்தின் திரைக்கதை கிறிஸ்டோபர் பிரீஸ்ட்யின் அதே பெயரிலான புதினத்தை தழுவி எழுதப்பட்டது. திரைக்கதை கிறிஸ்டோபர் நோலன் மற்றும் ஜோனதன் நோலன் ஆகியோரால் எழுதப்பட்டது. இத்திரைப்படம் அக்டோபர் 20, 2006 அன்று வெளியிடப்பட்டது. இத்திரைப்படம் அகாதமி விருதுகளுக்கு தேர்ந்தெடுக்கப்பட்டது.
# த பிரஸ்டீஜ் (திரைப்படம்)

## கதை :

ராபர்ட் அஞ்சியர் மற்றும் ஆண்ட்ரூ பெர்டன் தொழில் முறை மாய வித்தைகாரர்கள் ஆக இருக்கும் இந்த இருவருடைய வாழ்க்கையிலும் ஒரு திருப்பம் உண்டாகிறது. ஒரு எதிர்பாராத விபத்தால் ராபர்ட் அவர் நேசித்த பெண்ணை இழந்துவிட அதற்காக ஆண்ட்ரூ மீது குற்றம் சாட்டுகிறார்.  
பின்னர் தனியே பிரிந்து தொழில் முறை மாயாஜால வித்தகர்களாக கிரேட் டேன்டன் மற்றும் புரோஃபோசர் என்ற புனைபெயரில் இவர்கள் பெரும் புகழும் அடைந்தாலும் பழிவாங்கும் உணர்வால் ஒருவரை ஒருவர் வலிக்கும்படி விபத்துகளை உண்டாக்கி தாக்குகின்றனர்.  
ஒரு கட்டத்தில் ஒரு இடத்தில் மறைந்து இன்னொரு இடத்தில் தோன்றும் இடம் விட்டு இடம் மாற வைக்கும் மாயாஜலத்தை எப்படி செய்வது என்ற ரகசியத்தை பெற ராபர்ட் முயற்சி செய்கிறார். ஆண்ட்ரூவை பயமுறுத்தி இந்த ரகசிய மாய வித்தை எப்படி செய்வது என்று அறிந்து கொள்ளும் இவர் பின்னர் நிகோலா டெஸ்லா என்ற அறிவியல் ஆராய்ச்சியாளர் ஒருவரை சந்திக்கிறார்.  
டெஸ்லா ஒரு காலம் சார்ந்த மாய சாதனத்தை பரிசோதித்து கொண்டு இருக்கிறார். இந்த நிலையில் ஒரு கட்டத்தில் ராபர்ட் ஒரு தண்ணீரில் மூழுகும் வித்தையை செய்யும்போது தண்ணீரில் மாட்டிக்கொண்டு இறந்து போகிறார். அங்கே எதிர்பாராமல் வந்த ஆண்ட்ரூ கொலைக் குற்றம் சாட்டப்பட்டு குற்றவாளியாக கைது செய்யப்படுகிறார்.  
சிறையில் இருக்கும்போது ஆண்ட்ரூ இறந்து புதைக்கப்பட்ட ராபர்ட்டை மறுமுறை உயிரோடு காண்கிறார் ஆனால் அவரால் உண்மையை நிரூபிக்க முடியாமல் தண்டனையை ஏற்று கொள்கிறார்.  
ஒரு கட்டத்தில் ஆண்ட்ரூ என்பது ஒரு தனிப்பட்ட மனிதர் இல்லை என்றும் நன்கு மாய வித்தைகளை செய்து காட்ட தெரிந்த அண்ணன் மற்றும் தம்பி இவர்கள் என்றும் மேலும் ஆண்ட்ரூ மற்றும் ஆண்ட்ரூ என்று ஒரே பெயரை உடைய இருவர் என்றும் இப்போது செய்யாத குற்றத்துக்கு மரண தண்டனையில் இறந்ததை இளையவர் என்றும் ராபர்ட் தெரிந்து கொள்கிறார்.  
மிகவும் கோபத்தில் அவருடைய இளையவர் ஆண்ட்ரூ என்ற சொந்த தம்பியை இழந்த மூத்தவர் ஆண்ட்ரூ இப்போது கோபமாக ராபர்ட்டை தாக்கி அவரை கொலை செய்கிறார்.  
பின்னாளில் ஒரு இடத்தில் மறைந்து இன்னொரு இடத்தில் தோன்றுவதை இந்த மாய வித்தை காரர்கள் எப்படி செய்தார்கள் என்பதை கதையில் முடிவில் சொல்லப்படுகிறது.  
ஆண்ட்ரூ மற்றும் ஆண்ட்ரூ இரட்டை சகோதரர்களாக இருந்ததால் மேலும் இது மக்கள் யாருக்கும் தெரியாது என்பதால் இந்த மாய வித்தை செய்யும்போது ஒரு கதவில் அண்ணன் மறையும்போது இன்னொரு கதவு வழியாக தம்பி வெளிப்படுவார். ஆனால் மக்கள் ஒரே மனிதர்தான் ஒரு இடத்தில் மறைந்து மறு இடத்தில் தோன்றுவதாக நினைப்பார்கள்.  
ஆனால் ராபர்ட் கதை வேறு.. டெஸ்லா கண்டுபிடி த்த அந்த சாதனம் ராபர்ட் போலவே இன்னொரு நகலை ஒரு நொடியில் மின்சாரம் கொண்டு உருவாக்கிவிடும். இதனால் நிறைய ராபர்ட்கள் உருவாக வாய்ப்பு இருப்பதால் ஒரு ஒரு முறை புதிய ராபர்ட் உருவாகும்போது பழைய ராபர்ட் மேடைக்கு அடியில் இருக்கும் தண்ணீரில் தள்ளப்பட்டு மூச்சு திணறி இறந்துவிடுவார், இதனால் எப்போதும் மக்கள் பார்வைக்கு ஒரு ராபர்ட் மட்டுமே தெரிவார்.  
இறுதியில் ஆல்பிரட் அவருடைய இளையவரின் மகளை தத்தெடுத்து வளர்க்கிறார். ராபர்ட்ன் நகல்களில் ஒரு ராபர்ட் மறுமுறை ஒரு நகலாக உயிரோடு வருகிறார்.
# த பிரஸ்டீஜ் (திரைப்படம்)

## கதாப்பாத்திரங்கள்

- ஹக் ஜேக்மேன் - ராபர்ட் ஆஞ்ஜியர், **த கிரேட் டான்டன்**.
- கிரிஸ்டியன் பேல் - ஆல்பிரெட் பொர்டன், **த பிரொபஸ்சர்**.
- மைக்கேல் கேயின் - ஜான் கட்டர், ஆஞ்ஜியர் மற்றும் பொர்டனுடன் வேலை செய்பவர்.
- பைபர் பெராபோ - ஜூலியா மெக்கல்லாக், ஆஞ்ஜியரின் மனைவி.
- ரிபெக்கா ஹால் - சாரா பொர்டன், பொர்டெனின் மனைவி.
- ஸ்கார்லெட் ஜொஹான்சன் - ஒலிவியா வென்ஸ்கோம்ப், ஆஞ்ஜியரின் பணியாளர் மற்றும் காதலர்.
- டேவிட் போவீ - நிகோலா டெஸ்லா, கண்டுபிடிப்பாளர். ஆன்ஞ்ஜியருக்கான இடபெயர்ப்பு இயந்திரத்தை உருவாக்கியவர்.
- ஆன்டி செர்கிஸ் - மிஸ்டர் அல்லி, டெஸ்லாவின் பணியாளர்.
- ரிக்கி ஜே - மில்டன் தெ மஜிசியன், பொர்டன் மற்றும் ஆஞ்ஜியர் படத்தின் ஆரம்பத்தில் இவரிடம் பணி புரிகிறார்கள்.
# த பிரஸ்டீஜ் (திரைப்படம்)

## தயாரிப்பு

### படமாக்கல்

திரைப்பட தயாரிப்பாளர்கள் கிறிஸ்டோபர் பிரீஸ்டினை அனுகி அவரது **த பிரஸ்டீஜ்** புதினத்தை படமாக்க கேட்டனர். பிரீஸ்ட் நோலனின் பால்லோவிங் மற்றும் மெமன்டோ படங்களைப் பார்த்து மயங்கிப்போனார். மேலும் வேலரீ டீன் இப்புதினத்தை நோலனின் கவனத்திற்குக் கொண்டு வந்தார்.  
2001 இல், நோலன் தனது இன்சாம்னியா திரைப்பட தயாரிப்பில் மூழ்கினார் ஆதலால் திரைக்கதை எழுதுவதை தன் சகோதரரிடன் ஒப்படைத்தார் . பிரீஸ்ட் திரைக்கதையினை பார்வையிட்டு பாராட்டினார். பேட்மேன் பிகின்ஸ் பெளியிடப்பட்டப் பின்னர் இத்திரைப்படத்தில் களமிறங்கினார். அக்டோபர் 2005இல் படத்தில் நடிக்க ஹூக் ஜாக்மன் மற்றும் கிரிஸ்டியன் பேல் ஆகியோரிடம் பேசினார். படமாக்கல் ஏப்ரல் 9 2006 அன்று முடிவடைந்தது.  
கிரௌலி பத்தொன்பதாம் நூற்றாண்டு இலண்டன் மாதிரியான இடத்தை கண்டுபிடிக்க மொத்தம் எழுபது இடங்களை ஆராய்ந்தார். ஜோனதன் நோலன் கொலராடோவிற்கு சென்று நிகோலா டெஸ்லா பற்றி ஆராய்ச்சி செய்தார். டெஸ்லா செய்த பரிசோதனைகளை திரைப்படத்திற்கு பயன்படுத்தினார்.  
கொலராடோவிலுள்ள ஆஸ்கூட் அரண்மனையில் படமெடுக்கப்பட்டது.  
நோலன் இத்திரைப்படத்திற்காக ஒரே ஒரு செட்டினை மட்டுமே பயன்படுத்தினார். மேலும் நோலன் இயற்கை பெளிச்சத்தில் மட்டுமே படமெடுத்தார்.  
திருத்தல், இசையமைப்பு ஆகியவை செப்டம்பர் 22, 2006 அன்று முடிவடைந்தது.
# த பிரஸ்டீஜ் (திரைப்படம்)

## விருதுகள்

### அகாதமி விருதுகள்

#### பரிந்துரைக்கப்பட்டவை

- சிறந்த கலை இயக்கத்திற்கான அகாதமி விருது
- சிறந்த ஒளிப்பதிவிற்கான அகாதமி விருது
# படிமம்:Prestige poster.jpg

## மூலம்

http://www.impawards.com/2006/prestige.html
# படிமம்:Prestige poster.jpg

## Fair use for த பிரஸ்டீஜ்

It is believed that the use of scaled-down, low-resolution images of movie posters to illustrate the movie in question or to provide critical analysis of the poster content or artwork on the English-language Wikipedia, hosted on servers in the United States by the non-profit Wikimedia Foundation, qualifies as fair use under United States copyright law.
# பார்த்திபனூர்

**பார்த்திபனூர்** என்பது தமிழ்நாடு மாநிலத்தின், ராமநாதபுரம் மாவட்டம் , பரமக்குடி வட்டத்தில் உள்ள ஓர் ஊர் ஆகும். இது ராமநாதபுரம் மக்களவைத் தொகுதியையும், பரமக்குடி சட்டமன்ற தொகுதியையும் சார்ந்தது. மேலும் இது, கமுதி, மானாமதுரை மற்றும் பரமக்குடி இடையே உள்ளது.  
சங்கரனார் கோயில் என்ற மீனாட்சி அம்மன் சமேத சொக்கநாதர் கோயில் என்ற சிவன் கோயில் ஒன்று பார்த்திபனூரில் அமையப் பெற்றுள்ளது.
# ஆல்பர்ட் ஆபிரகாம் மைக்கல்சன்

**ஆல்பர்ட் ஆபிரகாம் மைக்கல்சன்**(*Albert Abraham Michelson*, டிசம்பர் 19,1852 – மே 9, 1931): அமெரிக்க இயற்பியலாளர். போலந்து நாட்டில் பிறந்து அமெரிக்கக் குடியுரிமை பெற்றவர். ஒளியின் வேகத்தைத் துல்லியமாகக் கணக்கிட்டவர். 'மைக்கேல்சன்-மார்லி ஆய்வு' என்ற ஒளி செல்லும் ஊடகம் குறித்த ஆய்விற்காகச் சிறப்பாக அறியப்பட்டவர். 1907 ஆம் ஆண்டு ஒளியியலில் இவருடைய ஆய்வுகளுக்காக இவருக்கு நோபெல் பரிசு வழங்கப்பட்டது. இதன் மூலம் அறிவியலுக்கான நோபெல் பரிசு பெற்ற முதல் அமெரிக்கர் என்ற பெருமையைப் பெற்றார்.
# ஆல்பர்ட் ஆபிரகாம் மைக்கல்சன்

## இளமை

ஆல்பர்ட் மைக்கல்சன் 1852 ஆம் ஆண்டு டிசம்பர் 19 ஆம் நாள் போலந்து நாட்டில், பிரஷ்யாவில் உள்ள 'ஸ்டெரெல்னோ' என்ற ஊரில் ஒரு யூதக் குடும்பத்தில் பிறந்தார். இவரது தந்தை சாமுவேல் மைக்கல்சன் ஒரு வணிகர் ஆவார்.. தாயார் ரோசலியா. இவர் பிறந்த இரண்டு ஆண்டுகளுக்குப் பிறகு 1855-ல் இவரது குடும்பம் போலந்தை விட்டு அமெரிக்காவில் குடியேறியது. முதலில் நியூயார்க், வர்ஜினியா, நெவடா மற்றும் சான் பிரான்சிஸ்கோ என்று பல நகரங்களில் வாழ்க்கையை நடத்த வேண்டியிருந்தது. இவர் யூதக் குடும்பத்தில் பிறந்திருந்தாலும் இறை இருப்பு பற்றி அறியவொணாமைவாதியாகவே (agnostic)இருந்தார். சான் பிரான்சிஸ்கோவில் இவருடைய அத்தை வீட்டில் தங்கியிருந்த போது தன்னுடைய பள்ளிப்படிப்பை அங்கு மேற்கொண்டார். பொதுப்பள்ளிகளில் சேர்ந்து தன்னுடைய கல்வியைப் பயின்றார். 1899-ல் 'எட்னா ஸ்டேன்டன்' என்ற மங்கையை மணந்து கொண்டார். இவ்விணையருக்கு ஒரு மகனும் மூன்று மகள்களும் பிறந்தனர்.
# ஆல்பர்ட் ஆபிரகாம் மைக்கல்சன்

## பணி

1869-ல் அமெரிக்கக் கப்பற்படை அகாதமியில் சிறப்புப்பிரிவு பணியாளராக அப்போதைய அமெரிக்கத் தலைவர் 'யூலிசஸ் எஸ் கிராண்ட்' என்பவரால் நியமிக்கப்பட்டார். அங்கு 4 ஆண்டுகள் பணி புரிந்த போது, இவர் சரியாகப் பயிற்சிப் பெற்றாரோ இல்லையோ, இயற்பியல் பிரிவுகளான, ஒளியியல், வெப்பவியல், பருவகால இயல் முதலிய துறைகளையும் மற்றும் சித்திரம் வரைதலையும் கற்றுத் தேர்ந்தார். 1873-ல் பட்டப்படிப்பை முடித்துப் பட்டம் பெற்றார். அங்கேயே 1875 முதல் 1977 வரை இயற்பியல் மற்றும் வேதியல் போதிப்பவராகப் பணியாற்றினார். 1875-ல் 'கிளெவ்லாண்ட்' என்னும் இடத்தில் அமைந்திருந்த பயனுறு அறிவியலுக்கான கேஸ் பள்ளியில் இயற்பியல் பேராசிரியராக நியமிக்கப்பட்டார். 1880-82-இல் ஹெல்ம் ஹோல்ட்ஸ் என்ற அறிவியலறிஞரின் மேற்பார்வையில் பெர்லினிலும், பாரிசிலும் தன்னுடைய முதுகலைப் பட்டப்படிப்பை மேற்கொண்டார்.  
1889-ல் கிளார்க் பல்கலைக்கழகத்தில் பேராசிரியராகப் பணியாற்றினார். 1892-ல் புதிதாக உருவாக்கப்பட்ட சிகாகோ பலகலைக்கழகத்தில் பேராசிரியராக அமர்த்தப்பட்டார். அப்பல்கலைக் கழகத்தில் உருவாக்கப்பட்ட இயற்பியல் துறையின் முதல் தலைவராகத் தேர்ந்தெடுக்கப்பட்டுப் பின் அதில் பணியாற்றினார்.
# ஆல்பர்ட் ஆபிரகாம் மைக்கல்சன்

## ஆய்வுகள்

1877-ல் 'அன்னபோலிஸ்' என்ற இடத்தில் இருந்தபோது வகுப்பில் அறிவியல் ஆய்வு ஒன்றினைச் செய்துகொண்டிருந்தபோது அதன் ஒரு பகுதியாக ஒளியின் வேகத்தைக் கண்டறிவதற்கான முயற்சியை மேற்கொண்டார். 1867-ல் பிரெஞ்சு நாட்டைச் சேர்ந்த வானியலறிஞர் 'அர்மெண்ட் பிசியூ' விண்மீன்களின் அளவை அளவிடக் *குறுக்கீட்டு மானி* ஒன்றைப் பயன்படுத்த முயன்றார். ஆனால் மைக்கல்சனோ 1887-ல் தொடங்கி பல ஆய்வுகளில் ஈடுபட்டுப் பல ஆடிகளையும் ஒளி ஓரளவு ஊடுருவும் கண்ணாடிகளையும் பயன்படுத்தி ஒரே மூலத்திலிருந்து வெளிவரும் தனித்தனி ஒளிக்கதிர்களை ஒன்றாக இணைப்பதற்கு ஒரு முறையை உருவாக்கினார். குறுக்கிடும் பல ஒளிக்கதிர்களை ஒருங்கிணைக்க அவை கடந்துவரும் தூரம், திசை, இவைகளைப் பொருத்தவகையில் அமையுமாறு ஒரு *குறுக்கீட்டு மானி* ஒன்றை அமைத்தார்.
# ஆல்பர்ட் ஆபிரகாம் மைக்கல்சன்

## ஆய்வுகள்

### மைக்கல்சன்-மோர்லி பரிசோதனை

இந்த அண்டம் முழுவதும் திரவ வாயு நிலைக்கு இடைப்பட்ட *ஈதர்* என்ற கண்ணுக்குப் புலனாகாத ஊடகம் விரவியுள்ளதாக அறிவியலறிஞர்கள் கருதினர். இதன் வழியாகத்தான் ஒளி ஊடுருவிச் செல்வதாகவும் கூறினர். மைக்கல்சன், *மார்லி* என்பவரோடு இணைந்து L வடிவக் கருவி ஒன்றை இரண்டாகப் பிரித்து, ஒரே நீளமுள்ள வெவ்வேறு செங்குத்தான பாதைகளில் செலுத்தினார். பிறகு அவற்றை மீண்டும் ஒன்றாக இணைத்தார். ஈதர் என்ற ஊடகம் இருந்திருந்தால் அங்கங்கே அவற்றின் அடர்த்திகளுக்கேற்ப செங்குத்தான பாதைகளில் சென்று திரும்பிய ஒளிக்கதிர்கள் மீண்டும் இணையும்போது சிறிதளவு நேர மாறுபாடு இருந்திருக்கும்,. ஆனால் அவ்வாறு ஏற்படவில்லை என்பது இவர்களின் ஆய்விலிருந்து தெரியவந்தது. அவ்வாறு ஏற்படாததால் *ஈதர்* என்ற ஊடகம் எல்லா இடத்திலும் இல்லை என்று நிரூபித்தனர். இந்த ஆய்வு "மைக்கல்சன்-மார்லி ஆய்வு" என்று புகழ் பெற்றது..
# ஆல்பர்ட் ஆபிரகாம் மைக்கல்சன்

## ஒளியின் திசை வேகம்

மக்கல்சனுக்கு முன்னால் பல அறிவியலறிஞர்கள் ஒளியின் திசைவேகத்தைக் கண்டறிவதில் ஈடுபட்டிருந்ததனர். ஆனால் அவர்கள் கண்டறிந்த அளவுகள் துல்லியமாக அமையவில்லை. மிகக்குறைந்த செலவில் வெறும் ஆடிகளை வைத்தே தனது ஆய்வினை மேற்கொண்ட மைக்கல்சன் ஒளியின் திசைவேகத்தைத் துல்லியமாகக் கண்டறிவதில் 1878-ல் வெற்றிபெற்றார்.  
தன்னுடைய ஆய்வுகளை மீண்டும் மீண்டும் பலமுறை செய்து பார்த்தார். 1920-ல் *வில்சன்*, *சான் ஆன்டோனியா* என்ற 22 மைல்களுக்கிடையேயான இரு குன்றுகளைத் தேர்ந்தெடுத்து அவற்றில் முற்றிலும் புதியதாக வடைவமைக்கப்பட்ட ஆடி அமைப்புகளை அமைத்து ஒளியின் திசைவேகத்தை மிகவும் துல்லியமாகக் கண்டறிந்தார்.( 299,940&nbsp;km/s, or 186,380&nbsp;mi/s)
# ஆல்பர்ட் ஆபிரகாம் மைக்கல்சன்

## சிறப்புகள்

marks the path of Michelson's experiments measuring the speed of light.]]
. He rejoined the U.S. Navy in World War I, when this portrait was taken.]]  
- 1900 ஆம் ஆண்டில் அமெரிக்க இயற்பியல்கழகத் தலைவராக நியமிக்கப்பட்டார்.
- 1904-ல் இவருடைய ஆய்வுகளின் சிறப்பறிந்து இவருக்கு *மத்யூக்கி பதக்கம்* வழங்கப்பட்டது.
- 1907-ல் ஒளியியலில் இவருடைய ஆய்வுகளுக்காக, இவருக்கு நோபல் பரிசு வழங்கப்பட்டது. நோபல் பரிசு பெறும் முதல் அமெரிக்கராக இவர் விளங்கினார்.
- 1923-ல் *ராயல் விண்ணியல் கழகம்*, *தங்கப் பதக்கத்தை* வழங்கியது.
- 1929-ல் இயற்பியல் கழகம் சிறப்புப் பதக்கத்தையும் இவருக்கு வழங்கி இவரைப் பாராட்டிச் சிறப்பு செய்தன.
- ராயல் விண்ண்வெளிக் கழகத்தின் சிறப்பு உறுப்பினராக, லண்டன் ராயல் கழகத்தின் உறுப்பினராக அமெரிக்க ஒளியியல் கழகத்தின் உறுப்பினராக இப்படி பல சங்கங்களில் நியமிக்கப்பட்டு அவற்றின் வளர்ச்சிக்கு ஆக்கமும் ஊக்கமும் அளித்தார்.
- 1925-ல் மதிப்பியல் பேராசிரியராகப் பல பல்கலைகழகங்களில் பணியாற்றினார். அமெரிக்க ஐரோப்பிய நாடுகளில் அமைந்த அறிவியல் சார்ந்த அமைப்புகள் இவரைத் தங்கள் உறுப்பினராக அறிவித்துப் பெருமைப்படுத்தின. அதே போல், அமெரிக்கா மற்றும் பிற நாடுகளில் உள்ள பல்கலைக்கழகங்கள் மதிப்பியல் முனைவர் பட்டங்களை வழங்கிப் பாராட்டின.
- மைக்கல்சனின் ஆய்வுகள் தன்னுடைய சார்புக் கொள்கையின் முன்னேற்றத்திற்கு உதவியது என ஆல்பர்ட் ஐன்ஸ்டீன் மனமாறப் பாராட்டியுள்ளார்.
# ஆல்பர்ட் ஆபிரகாம் மைக்கல்சன்

## இறுதிக்காலம்

1929-ல் அனைத்துப் பதவிகளிலிருந்தும் விலகி பாசதேனா என்ற இடத்தில் அமைந்திருந்த *மவுண்ட் வில்சன் வானியல் ஆய்வு மையத்தில்* சேர்ந்து தன்னுடைய ஓய்வுகாலப் பணியை மேற்கொண்டார். 1931-ஆம் ஆண்டு மே 9-ஆம் நாள் இவ்வுலகை விட்டு மறைந்தார்.
# ஆல்பர்ட் ஆபிரகாம் மைக்கல்சன்

## துணைநூல்

அறிவியல் ஒளி, டிசம்பர் 2010. பக் 31-33.
# இராபர்ட் ஆண்ட்ரூஸ் மில்லிகன்

**இராபர்ட் ஆண்ட்ரூஸ் மில்லிகன்** (Robert A. Millikan,22 மார்ச்சு 1868 – 19 டிசம்பர் 1953) என்பவர் அமெரிக்க ஆய்வியல் இயற்பியலறிஞர். இவர் எலக்ட்ரானின் மின்னூட்ட மதிப்பைத் (Charge of electron) துல்லியமாகக் கணக்கிட்ட முறைகளுக்காகவும் ஒளிமின் விளைவில்(Photo electric effect) இவருடைய ஆய்வுகளுக்காகவும் 1923-ஆம் ஆண்டு நோபெல் பரிசு பெற்றவர். 1921-இல் பிரஸ்பெல்சு என்ற இடத்தில் நடந்த சால்வே மாநாடு என்று சிறப்புப் பெற்ற இயற்பியல் அறிஞர்களின் மாநாட்டில் அமெரிக்கப் பிரதிநிதியாகக் கலந்து கொண்டவர். அறிவியலறிஞர் மட்டுமல்லாமல் சிறந்த மதவாதியாகவும், தத்துவஞானியாகவும் விளங்கியவர்.
# இராபர்ட் ஆண்ட்ரூஸ் மில்லிகன்

## வாழ்க்கையும், கல்வியும்

இவர் அமெரிக்காவின் இலினாய்ஸ் மாநிலம் மோரிசன் நகரில் மார்ச் 22, 1868 அன்று பிறந்தார். இவரது தந்தை தேவாலயத்தில் மதகுரு வாக இருந்தார். அயோவா மாநிலத்தில் உள்ள மக்கோகிடா உயர்நிலைப் பள்ளியில் மில்லிகன் பயின்றார். பள்ளிப் படிப்புக்கு பிறகு, நீதிமன்றத்தில் சிறிது காலம் பணிபுரிந்தார். 1891-ல் ஓபர்லின் கல்லூரியில் பட்டப்படிப்பு முடித்தார். கிரேக்கமும் கணிதமும் இவருக்கு மிகவும் பிடித்த பாடங்களாக இருந்தன.  
இயற்பியல் ஆசிரியராக 2 ஆண்டுகள் பணியாற்றினார். 1893-ல் இயற்பியலில் முதுகலைப் பட்டம் பெற்றார். கொலம்பியா பல்கலைக்கழகத்தில் 1895-ல் மின் ஒளிர்வு தளங்கள் குறித்து ஆராய்ச்சி மேற்கொண்டு முனைவர் பட்டம் பெற்றார். அங்கு இத்துறையில் முதன் முதலில் முனைவர் பட்டம் பெற்றவர் இவர்தான்.
# இராபர்ட் ஆண்ட்ரூஸ் மில்லிகன்

## பணிகளும், ஆராய்ச்சிகளும்

மின்சாரம், ஒளியியல், மூலக்கூறு இயற்பியல் ஆகிய துறைகளில் பல ஆராய்ச்சிகளை மேற்கொண்டு முக்கியத்துவம் வாய்ந்த கோட்பாடுகளை வெளியிட்டார்.  
1909-ல் ஒற்றை எலக்ட்ரான் மூலம் கடத்தப்படும் மின்னூட்டத்தை தீர்மானிக்கும் தொடர் கட்டச் சோதனைகளை நிகழ்த்தினார். சிகாகோ பல்கலைக்கழகத்தில் புதிதாக நிறுவப்பட்ட ரியர்சன் சோதனைக் கூடத்தில் துணை ஆராய்ச்சியாளராக சேர்ந்தார். அங்கு 1910 முதல் 1921 வரை பேராசிரியராகப் பணியாற்றினார்.  
பாடப் புத்தகங்கள் எழுதுவது, இயற்பியலை எளிமையாகக் கற்பிக்கும் முறைகளை மேம்படுத்துவது ஆகிய பணிகளில் ஈடுபட்டார். தனியாகவும் பிற வல்லுநர்களுடன் இணைந்தும் ஏராளமான புத்தகங்களை எழுதினார்.  
ஒளிமின் விளைவு தொடர்பான அவரது கண்டுபிடிப்புகள், கூற்றுகள் ஆகியவை தொடர்ந்து பல்வேறு ஆராய்ச்சிகளுக்கு பயனுள்ளதாக அமைந்தன.  
இரண்டாம் உலகப் போரின்போது அமெரிக்காவின் தேசிய ஆராய்ச்சிக் கழகத்தில் துணைத் தலைவராக பணியாற்றினார். அப்போது நீர்மூழ்கிப் போர்க் கப்பல்கள், வானியல் ஆராய்ச்சிக் கருவிகளை மேம்படுத்தும் பணியில் முக்கிய பங்காற்றினார்.  
பல கல்வி நிறுவனங்கள், இயற்பியல் ஆராய்ச்சி மையங்களில் முக்கிய பதவிகளை வகித்துள்ளார்.
# இராபர்ட் ஆண்ட்ரூஸ் மில்லிகன்

## விருதுகள்

ஏறக்குறைய 25 பல்கலைக்கழகங்கள் இவருக்கு கவுரவ டாக்டர் பட்டங்களை வழங்கியுள்ளன. அது மட்டுமின்றி, உலகின் பல்வேறு நாடுகளை சேர்ந்த அமைப்புகளிடம் இருந்து ஏராளமான விருதுகள், பரிசுகளைப் பெற்றுள்ளார்.  
எண்ணெய்த் துளி சோதனை மூலம் எலக்ட்ரானின் மின்சுமையை அளக்கும் ஆய்வு மற்றும் ஒளிமின் விளைவு குறித்து அவர் மேற்கொண்ட ஆய்வுக்காக 1923-ல் இயற்பியலுக்கான நோபல் பரிசு வழங்கப்பட்டது.  
அமெரிக்காவில் பல பள்ளிகள், பொது இடங்களுக்கு இவரது பெயர் சூட்டப்பட்டுள்ளது.
# இராபர்ட் ஆண்ட்ரூஸ் மில்லிகன்

## மறைவு

இறுதிமூச்சு வரை இயற்பியல் ஆராய்ச்சியில் ஈடுபட்டு வந்த ராபர்ட் மில்லிகன் 85 வயதில் (1953) மறைந்தார்.
# சான் வில்லியம் ஸ்ட்ரட்

**சான் வில்லியம் ஸ்ட்ரட், மூன்றாம் பாரன் ராலே** (*John William Strutt, 3rd Baron Rayleigh*, 12 நவம்பர் 1842 – 30 சூன் 1919) என்பவர் இங்கிலாந்து இயற்பியலறிஞர். ஆர்கன் என்ற அரிய தன்மையுள்ள வாயுவைக் கண்டறிந்தவர். வாயுக்களின் அடர்த்திகளைப் பற்றிய ஆய்வுகளுக்காகவும், அதன் மூலம் ஆர்கன் வாயுவைக் கண்டு பிடித்ததற்காகவும் இவருக்கு 1904 ஆம் ஆண்டு நோபல் பரிசு வழங்கப்பட்டது. வானம் ஏன் நீலநிறமாக உள்ளது என்பதற்கு இவருடைய ஒளிச்சிதறல் (Scattering of Light) பற்றிய 'ராலே கொள்கை' சரியான விளக்கமாக இருந்தது. ஓம் (Ohm) என்ற அலகினைத் தரப்படுத்தியவர்.
# இராம்பூர் மாவட்டம்

**இராமப்பூர் மாவட்டம்** அல்லது **ராம்பூர் மாவட்டம்**(, ) இந்தியாவின் உத்தரப்பிரதேச மாநில மாவட்டங்களில் ஒன்று. ராம்பூர் நகரம் இம்மாவட்டத்தின் தலைமையிட நகரம். ராம்பூர் ஆகும்.இம்மாவட்டம் மோராதாபாத் பிரிவின் கீழ் அமைந்துள்ளது. இம்மாவட்டத்தின் பரப்பு 2,367&nbsp;கி.மீ.².
# இராம்பூர் மாவட்டம்

## மக்கள் வகைப்பாடு

2011 ஆம் ஆண்டு மக்கட்தொகை கணக்கெடுப்பின் படி இராமப்பூர் மாவட்டத்தின் மொத்த மக்கட்தொகை 2,335,398. இது தோராயமாக லாத்வியா நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 194வது இடத்தில் உள்ளது. இந்த மாவட்டம் ராம்பூர் மக்களவைத் தொகுதிக்கு உட்பட்டது.
# குமரி அனந்தன்

**குமரி அனந்தன்** (*Kumari Ananthan*, 19 மார்ச்சு 1933 – 9 ஏப்ரல் 2025), தமிழ்நாட்டின் மூத்த அரசியல்வாதிகளுள் ஒருவர். காமராசருடன் இணைந்து பணியாற்றியவர். தமிழ்நாடு காங்கிரஸ் கட்சித் தலைவர், இந்திய மக்களவை உறுப்பினர், தமிழ்நாட்டுச் சட்டமன்ற உறுப்பினர் எனப் பல பொறுப்புகளில் பணியாற்றியுள்ளார். தமிழ் இலக்கியங்களில் புலமை பெற்றவர். இலக்கியப் பேச்சாற்றல் திறன் மிக்கவர்.
# குமரி அனந்தன்

## பிறப்பும் கல்வியும்

குமரி அனந்தன் கன்னியாகுமரி மாவட்டம், குமரிமங்கலம் என்கிற அகத்தீசுவரத்தில், இந்திய விடுதலைப் போராட்டத் தியாகி அரிகிருசுணன் - தங்கம்மாள் இணையருக்கு முதல் மகனாக 1933 மார்ச்சு 19 ஆம் தேதியன்று பிறந்தார். இவருடைய இயற் பெயர் *அனந்தகிருட்டிணன்*. *குமரிமங்கலம் அனந்தகிருட்டிணன்*, பின்னாளில் *குமரி அனந்தன்* ஆனார். தொழிலதிபர் எச். வசந்தகுமார் இவருடைய தம்பி ஆவார்.  
குமரி அனந்தன் தமிழில் முதுகலை, முனைவர் பட்டங்கள் பெற்றுள்ளார். மதுரையில் சிறிது காலம் தமிழாசிரியராகப் பணியாற்றினார்.
# குமரி அனந்தன்

## குடும்பம்

குமரி அனந்தனின் மனைவி பெயர் கிருஷ்ணகுமாரி. இந்த இணையருக்கு நான்கு மகள்களும் ஒரு மகனும் உள்ளனர். இவரின் மகள் தமிழிசை சௌந்தரராஜன் ஒரு மருத்துவரும், அரசியல்வாதியும் ஆவார்.
# குமரி அனந்தன்

## நாடாளுமன்ற உறுப்பினர்

குமரி அனந்தன் 1977 ஆம் ஆண்டு நடைபெற்ற இந்திய நாடாளுமன்ற மக்களவை பொதுத் தேர்தலில் , இந்திய தேசிய காங்கிரசு கட்சியின் சார்பில், நாகர்கோயில் தொகுதியில் போட்டியிட்டு வென்றார். பின்பு 1996 ஆம் ஆண்டு, தமிழ்நாடு மாநில காங்கிரஸ் கட்சியின் தலைவராகத் தேர்ந்தெடுக்கப்பட்டார். அடுத்து இரண்டு முறை நாடாளுமன்ற மக்களவைத் தேர்தல்களில் போட்டியிட்டுத் தோற்றார். 1996 ஆம் ஆண்டு நடைபெற்ற மக்களவைத் தேர்தலில், நாகர்கோயில் தொகுதியில் போட்டியிட்டும், 1998ஆம் ஆண்டு நடைபெற்ற மக்களவைத் தேர்தலில், திருச்செந்தூர் தொகுதியில் போட்டியிட்டும் தோற்றார்.
# குமரி அனந்தன்

## சட்டமன்ற உறுப்பினர்

குமரி அனந்தன் ஐந்து முறை தமிழ்நாடு சட்டமன்ற உறுப்பினாராக தேர்ந்தெடுக்கப்பட்டார். மொத்தம் 19 ஆண்டுகள் சட்டமன்ற உறுப்பினராகப் பணியாற்றினார். 1980ஆம் ஆண்டு நடைபெற்ற தமிழ்நாட்டுச் சட்டமன்றத் தேர்தலில், திருவொற்றியூர் தொகுதியில், காந்தி காமராஜ் காங்கிரஸ் கட்சி சார்பில் போட்டியிட்டு வென்றார். 1984ஆம் நடைபெற்ற சட்டமன்றத் தேர்தலில், இராதாபுரம் தொகுதியிலிருந்து தேர்ந்தெடுக்கப்பட்டார். 1989, 1991 ஆகிய ஆண்டுகளில் நடைபெற்ற சட்டமன்றத் தேர்தல்களில், சாத்தான்குளம் தொகுதியில், இந்திய தேசிய காங்கிரஸ் கட்சி சார்பில் போட்டியிட்டுத் தேர்தெடுக்கப்பட்டார்.
# குமரி அனந்தன்

## காங்கிரஸ் தொண்டர்

குமரி அனந்தன் காங்கிரஸ் கட்சியில் பல்வேறு பொறுப்புகளை வகித்துள்ளார். இவருடைய 80-ஆவது பிறந்த நாள் விழா 2012 ஆம் ஆண்டு மார்ச்சு 20 அன்று, சென்னை, தேனாம்பேட்டை காமராஜர் அரங்கில் தமிழ்நாடு காங்கிரஸ் குழு சார்பில் கொண்டாடப்பட்டது.  
1980-களில் *காந்தி காமராஜ் தேசிய காங்கிரஸ்* என்ற கட்சியினைத் தொடங்கினார். பின்னர் அதனை இந்திய தேசிய காங்கிரசு கட்சியுடன் இணைத்தார். பின்பு காங்கிரஸ் கட்சியிலிருந்து விலகி *தொண்டர் காங்கிரஸ்* என்ற கட்சியைத் தொடங்கினார். தேசிய காங்கிரஸ் கட்சித் தலைவர்கள், தமிழ்நாடு காங்கிரஸ் கட்சியை அலட்சியம் செய்ததாலேயே இந்த முடிவுக்கு வந்ததாகக் கூறினார். பிறகு, மீண்டும் காங்கிரசில் இணைந்தார்.  
குமரி அனந்தன் *காந்தி பேரவை* என்கிற அமைப்பின் தலைவராக இருந்து வந்தார். தமிழ்நாடு பனைமரத்தொழிலாளர் வாரியத்தின் தலைவராகவும் பணியாற்றி வந்தார், தன்னுடைய உடல்நலக்குறைவு காரணமாக, 2011 ஆம் ஆண்டு மே மாதம் 14 அன்று அப்பொறுப்பை விட்டு விலகினார்.
# குமரி அனந்தன்

## அரசியல் பணிகள்

### நடைபயணங்கள்

குமரி அனந்தன் 1967 முதல் மதுவிலக்கு, விவசாயிகளுக்கு இலவச மின்சாரம், தமிழுக்கு முன்னுரிமை, நதிகளை இணைக்க வேண்டும் என்பன உள்ளிட்ட பல்வேறு கோரிக்கைகளை வலியுறுத்தி பல நடைபயணங்களை மேற்கொண்டு வந்தார். 2011 ஆம் ஆண்டு, ஒன்பதாவது முறையாக நான்கு அம்ச கோரிக்கைகளை வலியுறுத்தி திருவல்லிக்கேணி முதல் புதுச்சேரி வரையிலான 180 கி.மீ. தூரம் நடைபயணம் மேற்கொண்டார்.
# குமரி அனந்தன்

## அரசியல் பணிகள்

### எங்கும் தமிழ்

குமரி அனந்தன் நாடாளுமன்றத்தில் தமிழில் கேள்வி கேட்கும் உரிமையைப் பெற்றுத் தந்தார். தந்தி விண்ணப்பங்கள், காசாணை ஆகியவற்றையும் தமிழ் வழியிலேயே பயன்படுத்தும் வசதியினைப் போராடிப் பெற்றுத் தந்தார். தமிழில் விமானங்களில் அறிவிப்புகள் வெளியிடவேண்டும் என்றும் வலியுறுத்தி வந்தார்.
# மௌவல்

**மௌவல்** எனச் சங்ககாலத்தில் வழங்கப்பட்ட மலரை இக்காலத்தில் மரமல்லி (மரமல்லிகை), பன்னீர்ப் பூ எனவும் வழங்குகின்றனர். இது வீட்டில் வளர்க்கப்படும் மரம். இந்த மலரின் அரும்புகள் மகளிரின் பல் வரிசைக்கு உவமையாகக் காட்டப்பட்டுள்ளன.
இப்பூ வருடத்திற்கு இரு முறை பூக்கும். மலர்கள் மிகுந்த வாசனையை கொண்டது. இப்பூவைக் கொண்டு மாலைகளும், மலர் அலங்காரங்களும் செய்யப்படுகின்றன.  
;சங்கநூல் குறிப்புகள்
- குறிஞ்சி நில மகளிர் குவித்து விளையாடிய மலர்களில் ஒன்று மௌவல்.
- குடியிருப்பு மனைகளில் இதனை நட்டு வளர்ப்பர்.
- இரவில் பூக்கும் இந்த மலர் சுற்றிலும் மணக்கும்.
- ஊர் ஓரப் பள்ளங்களில் இது வளர்க்கப்படும்.
- மல்லிகை, மௌவல், சண்பகம் ஆகியவை வெவ்வேறு மலர்கள்.
- மகளிர் சிரிப்பது போலப் பூக்கும்.
- சில பெண்களின் பற்களை இக்காலத்தில் ‘அரிசிப்பல்’ எனப் பாராட்டுவர். இதனைச் சங்கப்பாடல்கள் மௌவலோடு ஒப்பிட்டுப் பாராட்டுகின்றன.
- நொச்சிச் செடி ஆற்றங்கரைகளில் வளரும். இது ஆற்று நொச்சி. வீட்டில் நட்டு வளர்க்கும் மௌவலை ‘மனைநொச்சி’ எனவும் வழங்கினர்.
# மௌவல்

## வளரியல்பு

இம்மரம் 18 முதல் 25 மீட்டர் வளரக்கூடியது. 6 முதல் 8 வருடங்களில் மரமாகி 40 வருடங்கள் வரை இருக்கும். பல மண் வகைகளில் வளரக்கூடியவை.
# மௌவல்

## இவற்றையும் காண்க

- சங்ககால மலர்கள்
# வஞ்சி (ஊர்)

**வஞ்சி** என்னும் மாநகரம் மணிமேகலை – வஞ்சிமாநகர் புக்க காதை சேரநாட்டின் தலைநகர். குடநாட்டின் தலைநகர் வஞ்சி. தற்காலக் கரூரையும் சங்ககாலத்தில் வஞ்சி என்றும், வஞ்சிமுற்றம் என்றும் வழங்கினர்.  
:**பாட்டு** - வஞ்சி என்பது பாணர் பாடும் பண் வகைகளில் ஒன்று
:**மரம்** - வஞ்சி என்பது ஒரு வகை மரம்
:**மலர்** - வஞ்சி என்பது குறிஞ்சிப்பாட்டில் கூறப்பட்டுள்ள 99 மலர்களில் ஒன்று. வஞ்சிமாநகரம் பூவா வஞ்சி எனப் போற்றப்பட்டது.
# வஞ்சி (ஊர்)

#### குடபுலச் சேரர் தலைநகரம்

:வஞ்சி, உறந்தை, மதுரை ஆகிய மூன்றும் சேர, சோழ, பாண்டியரின் தலைநகராக விளங்கியதை இணைத்துப் பார்க்கும் பாடல்கள் உள்ளன. இமயவரம்பன் நெடுஞ்சேரலாதன், சேரன் செங்குட்டுவன் ஆகியோரின் தலைநகரம்.திருவாங்கூர் நாட்டை வஞ்சிபூமி என்றனர். 'வஞ்சி பூமி' எனத் தொடங்குப் பாடல் திருவாங்கூர் நாட்டின் தேசிய கீதமாக விளங்கியது. சோழன் குளமுற்றத்துத் துஞ்சிய கிள்ளிவளவன் வஞ்சி நகர் வாடும்படி போரிட்டான்.
# வஞ்சி (ஊர்)

#### கருவூர்ச் சேரர் தலைநகரம்

:கொங்குநாட்டுக் கருவூர் சேரநாட்டு வஞ்சியின் முற்றமாக விளங்கிற்று. புறமதிலுக்கு வெளியே வஞ்சிமரம் இருந்ததால் இந்த ஊர் வஞ்சி எனப் பெயர்பெற்றது. வஞ்சியில் உள்ளிவிழா சிறப்பாக நடைபெறும். இளஞ்சேரல் இரும்பொறை , கோதை ஆகிய சேர வேந்தர்களின் தலைநகரமாக வஞ்சி விளங்கியது. சேரமான் பாலைபாடிய பெருங்கடுங்கோ, புகழூர்த் தமிழி (தமிழ்-பிராமி) கல்வெட்டில் குறிப்பிடப்பட்டுள்ளவன். இவனது ஆட்சிக்காலத்தில் பொருநை ஆறு பாயும் கொங்குநாட்டுக் கருவூரும் வஞ்சி என்னும் பெயரால் வழங்கப்பட்டது.
# வஞ்சி மரம்

**வஞ்சி** என்பது ஒரு வகை மரம். இம்மரம் 10 மீட்டர் வரை வளரும். இம்மரமானது குடைகள், நாற்காலிகள் முதலியன செய்ய பயன்படுகிறது. இதன் பழங்கள் சாப்பிடக்கூடியவையாக இருக்கிறது.  
**வஞ்சி** என்பது குறிஞ்சிப்பாட்டில் கூறப்பட்டுள்ள 99 மலர்களில் ஒன்று.  
புறமதிலுக்கு வெளியே வஞ்சிமரம் இருந்ததால் வஞ்சிமாநகரம் 'வஞ்சி' எனப் பெயர்பெற்றது.  
வஞ்சிமரத்துக்கும், வஞ்சிமாநகருக்கும் வேறுபாடு தெரிவதற்காக வஞ்சிமாநகரம் 'பூவா வஞ்சி' எனப் போற்றப்பட்டது.
# வஞ்சி மரம்

## வெளியிணைப்புகள்

- வஞ்சிமலர் - படம். பி.ஒல்.சாமி முதலான அறிஞர்கள் காட்டுவது.
# தொடர் (கணிதம்)

கணிதத்தில் **தொடர்** (*series*) என்பது, ஒரு தொடர்வரிசையில் உள்ள உறுப்புக்களின் கூட்டல் அல்லது கழித்தலாகும். எண்ணற்ற உறுப்புகளை ஒன்றன்பின் ஒன்றாகக் கூட்டுவதைக் காட்டும் அமைப்பாகக் தொடரைக் கருதலாம். **முடிவுறு தொடர்வரிசை மற்றும் தொடரின்** முதல் மற்றும் கடைசி உறுப்புக்கள் வரையறுக்கப்படும்; ஆனால் **முடிவுறாத் தொடர்வரிசை மற்றும் தொடர்களில்** உறுப்புக்கள் முடிவிலி எண்ணிக்கையில் இருக்கும்.  
கணித வரைமுறைப்படி, **தொடர்** என்பது கொடுக்கப்பட்ட {&nbsp;*a*<sub>*n*</sub>&nbsp;} எண்களை உறுப்புக்களாகக் கொண்ட முடிவுறா தொடர்வரிசையின் அனைத்து உறுப்புக்களின் கூட்டுதொகையாகும்: *a*<sub>1</sub>&nbsp;+&nbsp;*a*<sub>2</sub>&nbsp;+&nbsp;*a*<sub>3</sub>&nbsp;+&nbsp;·&nbsp;·&nbsp;·. இதனை இன்னும் சுருக்கமாகக் கூட்டுத்தொகை குறியீடு ∑ மூலம் குறிப்பிடலாம். காட்டாக, செனோவின் முரண்பாடு தீர்வுப்படியும் அதன் கணித சார்பீடும் இவ்வாறுக் குறிக்கப்படும்:  
:<math>\sum_{n=1}^\infty \frac{1}{2^n} = \frac{1}{2}+ \frac{1}{4}+ \frac{1}{8}+\cdots.</math>  
இத்தொடரின் உறுப்புக்கள் பெரும்பாலும் ஓர் விதியைப் பின்பற்றி, வாய்பாடு அல்லது படிமுறைத் தீர்வு கொண்டு அமைந்திருக்கும். முடிவிலி எண்ணிக்கையில் உறுப்புக்கள் அமைந்துள்ளதால் இவை **முடிவுறாத் தொடர்கள்** என அழைக்கப்படுகின்றன. முடிவுறு கூட்டல்களைப் போலன்றி முடிவுறா தொடர்கள் கணித நுட்பக்கருவிகள், முக்கியமாக எல்லைகள் குறித்தக் கோட்பாடுகள் முழுமையாக அறிந்துகொள்ளப்பட வேண்டும்.  
தொடர்கள் குறித்த விவரணங்கள், நுண்கணிதம் மற்றும் அதன் பொதுமைப்படுத்தலான பகுவியலின் முக்கியப்பகுதியாக உள்ளது. சேர்வியல் உட்பட்ட கணிதத்தின் பல பிரிவுகளில், பொதுசார்புகளைக் கொண்டு முடிவுறு அமைப்புகள் குறித்த படிப்புகளுக்குத் தொடர்கள் பயன்படுத்தப்படுகின்றன. தொடர்கள் கணிதத்தில் பரவலாகப் பயன்படுத்தப்படுவதைத் தவிர, அளவறி துறைகளான இயற்பியல், கணினியியல், புள்ளியியல், நிதியியல் ஆகியவற்றிலும் தொடர்கள் பயன்படுகின்றன.
# தொடர் (கணிதம்)

## அடிப்படைப் பண்புகள்

ஒரு முடிவுறாத் தொடர் அல்லது சுருக்கமாக தொடர் என்பது, பின்வரும் முடிவுறாக் கோவை வடிவிலுள்ள முடிவுறாக் கூடுதலாகும்.
:<math>a_0 + a_1 + a_2 + \cdots, </math>  
இதில் <math>(a_n)</math> என்பது எண்கள், சார்புகள் மற்றும் கூட்டக்கூடிய வேறுகணிதப்பொருள்களை (எகா: பரிமாற்றுக் குலம்) உறுப்புகளாகக் கொண்ட வரிசைப்படுத்தப்பட்ட தொடர்வரிசை ஆகும்.  
கூட்டுகைக் குறீயீட்டைக் கொண்டு மேலுள்ள தொடரை கீழுள்ளவாறும் எழுதலாம்:
:<math>\sum_{n=0}^{\infty}a_n </math> .  
:<math>s=\sum_{n=0}^\infty a_n,</math> என்ற தொடரின் *k* ஆவது **பகுதிக் கூட்டுத்தொகை**:
:<math>s_k = \sum_{n=0}^{k}a_n = a_0 + a_1 + \cdots + a_k.</math>  
<math>\sum_{n=0}^{\infty} a_n</math> என்ற தொடரின் பகுதிக் கூட்டுத்தொகைகளாலான தொடர்வரிசையின் எல்லை காணக்கூடியாக இருந்து, அவ்வெல்லையின்மதிப்பு எனில், தொடர் <math>\sum_{n=0}^{\infty} a_n</math> ஆனது என்ற எல்லைக்கு *ஒருங்குகிறது* எனப்படும். மேலும் அத்தொடரின் கூட்டுத்தொகை ஆகும் எனப்படுகிறது.
:<math>L = \sum_{n=0}^{\infty}a_n.</math>  
ஒரு தொடர் ஒரு எல்லைமதிப்புக்கு ஒருங்கினால் அது *ஒருங்குதொடர்* என்றும், அவ்வாறில்லையெனில் அது *விரிதொடர்* எனவும் அழைக்கப்படும். ஒருங்குதொடரின் கூட்டுத்தொகை அது ஒருங்கும் எல்லையின் மதிப்பிற்குச் சமமாகும்.
# தொடர் (கணிதம்)

## எடுத்துக்காட்டுகள்-எண் தொடர்கள்

- A *பெருக்குத் தொடர்* என்பது, ஒவ்வொரு உறுப்புக்கும் அடுத்து வரும் உறுப்பு, முதல் உறுப்பைப் பூச்சியம் அல்லாத மாறா எண் ஒன்றினால் பெருக்கி வரும் எண்ணாக அமையும் உறுப்புகளின் கூடுதல் ஆகும். இந்த மாறா எண் "பொது விகிதம்' எனப்படும். பெருக்குத் தொடரைப் **பெருக்கல் விருத்தி** எனவும் அழைப்பதுண்டு.
- 2, 6, 18, 54, ...... என்னும் தொடர், 3 ஐப் பொது விகிதமாகக் கொண்ட ஒரு பெருக்குத் தொடருக்கு ஒரு எடுத்துக்காட்டு ஆகும். இதில் ஒவ்வொரு எண்ணையும் 3 ஆல் பெருக்கி அடுத்துவரும் எண் பெறப்படுகின்றது.
- 1/2 ஐப் பொது விகிதமாகக் கொண்ட பெருக்குத் தொடருக்கு, 10, 5, 2.5, 1.25, ..... என்பதை எடுத்துக் காட்டாகக் கொள்ளலாம்.
- :<math>1 + {1 \over 2} + {1 \over 4} + {1 \over 8} + {1 \over 16} + \cdots=\sum_{n=0}^\infty{1 \over 2^n}.</math>  
பெருக்குத் தொடர் ஒன்றின் பொது வடிவம் பின்வருமாறு அமையும்.
:<math>a, + ar + ar^2 + ar^3 + ar^4 = \ldots</math>  
:<math display="inline">|z| < 1</math> என "இருந்தால், இருந்தால் மட்டுமே".
:<math>\sum_{n=0}^\infty z^n</math> ஒரு ஒருங்குதொடர் ஆகும்.  
- பொதுவிகிதத்தின் கெழுக்கள் கூட்டுத் தொடர்வரிசையில் அமைந்த பெருக்குத்தொடரின் பொதுமைப்படுத்தல் *கூட்டு-பெருக்குத் தொடர்* (*arithmetico-geometric series*) ஆகும்.
:எடுத்துக்காட்டு:
::<math>3 + {5 \over 2} + {7 \over 4} + {9 \over 8} + {11 \over 16} + \cdots=\sum_{n=0}^\infty{(3+2n) \over 2^n}.</math>  
- இசைத் தொடரின் உறுப்புகளின் தலைகீழிகள் கூட்டுத் தொடர்வரிசையில் அமைந்திருக்கும்.
::<math>1 + {1 \over 2} + {1 \over 3} + {1 \over 4} + {1 \over 5} + \cdots = \sum_{n=1}^\infty {1 \over n}.</math>
:இசைத்தொடர் ஒரு விரிதொடராகும்.  
- An *ஒன்றுவிட்ட தொடர்* என்பது ஒன்றுவிட்டு ஒன்றாகவுள்ள உறுப்புகளின் குறிகள் எதிராக உள்ள தொடராகும்.
:எடுத்துக்காட்டு:
::<math>1 - {1 \over 2} + {1 \over 3} - {1 \over 4} + {1 \over 5} - \cdots =\sum_{n=1}^\infty {\(-1\)^{n-1} \over n}=\ln(2) \quad </math> (ஒன்றுவிட்ட இசைத் தொடர்)
::<math>-1+\frac{1}{3} - \frac{1}{5} + \frac{1}{7} - \frac{1}{9} + \cdots =\sum_{n=1}^\infty \frac{\(-1\)^n}{2n-1} = -\frac{\pi}{4}</math>  
- *p*-தொடர்
::<math>\sum_{n=1}^\infty\frac{1}{n^r}</math>
:*r* > 1 எனில் இத் தொடர் ஒருங்கும்; *r* ≤ 1 எனில், இத்தொடர் விரியும். *r* இன் சார்பான இத்தொடரின் கூட்டுத்தொகை ரீமன் இசீட்டா சார்பியம் ஆகும்.
# தொடர் (கணிதம்)

## எடுத்துக்காட்டுகள்-எண் தொடர்கள்

### π

::<math> \sum_{i=1}^{\infty} \frac{1}{i^2} = \frac{1}{1^2} + \frac{1}{2^2} + \frac{1}{3^2} + \frac{1}{4^2} + \cdots = \frac{\pi^2}{6}</math>  
::<math> \sum_{i=1}^\infty \frac{(-1)^{i+1}(4)}{2i-1} = \frac{4}{1} - \frac{4}{3} + \frac{4}{5} - \frac{4}{7} + \frac{4}{9} - \frac{4}{11} + \frac{4}{13} - \cdots = \pi</math>
# தொடர் (கணிதம்)

## எடுத்துக்காட்டுகள்-எண் தொடர்கள்

### 2 இன் பொது மடக்கை

:<math>\sum_{i=1}^\infty \frac{(-1)^{i+1}}{i} = \ln 2</math>  
:<math>\sum_{i=0}^\infty \frac{1}{(2i+1)(2i+2)} = \ln 2</math>  
:<math>\sum_{i=0}^\infty \frac{(-1)^i}{(i+1)(i+2)} = 2\ln(2) -1</math>  
:<math>\sum_{i=1}^\infty \frac{1}{i(4i^2-1)} = 2\ln(2) -1</math>  
:<math> \sum_{i=1}^\infty \frac{1}{2^{i}i} = \ln 2</math>  
:<math> \sum_{i=1}^\infty \(\frac{1}{3^i}+\frac{1}{4^i}\)\frac{1}{i} = \ln 2</math>  
:<math> \sum_{i=1}^\infty \frac{1}{2i(2i-1)} = \ln 2</math>
# தொடர் (கணிதம்)

## எடுத்துக்காட்டுகள்-எண் தொடர்கள்

### பொது மடக்கை-அடிமானம் *e*

:<math>\sum_{i = 0}^\infty \frac{(-1)^i}{i!} = 1-\frac{1}{1!}+\frac{1}{2!}-\frac{1}{3!}+\cdots = \frac{1}{e}</math>  
:<math> \sum_{i = 0}^\infty \frac{1}{i!} = \frac{1}{0!} + \frac{1}{1!} + \frac{1}{2!} + \frac{1}{3!} + \frac{1}{4!} + \cdots = e </math>
# தொடர் (கணிதம்)

## தொடர் மீதான செயலிகள் - நுண்கணிதம், பகுதிக் கூட்டுகை

பகுதிக் கூட்டுகையானது, {&nbsp;*a*<sub>*n*</sub>&nbsp;} என்ற தொடரை உள்ளீடாக எடுத்துக்கொண்டு, வெளியீடாக {&nbsp;*S*<sub>*N*</sub>&nbsp;} என்ற மற்றொரு தொடரைத் தருகிறது. எனவே பகுதிக் கூட்டுகையானது, தொடர்களின் மீதான ஓருறுப்புச் செயலி ஆகும். மேலும் இது ஒரு நேரியல் சார்பாகவும் உள்ளது. எனவே இது தொடர்களின் திசையின் வெளியின் மீதான ஒரு நேரியல் கோப்பு; இதன் குறியீடு Σ ஆகும்.  
இச்செயலிக்கான நேர்மாறு, *முடிவுறு வேறுபாடு*ச் செயலி - Δ (finite difference) ஆகும்.  
இயல் எண்கள் சார்புகளைக் கொண்ட தொடர்களுக்கு மட்டும் இச்செயலிகள், நுண்கணித தொகையிடல் மற்றும் வகையிடல் செயலிகளை ஒத்தவையாய் உள்ளன. ஆனால் மெய்யெண் சார்புகளின் தொடர்களுக்கு இவ்வாறு அமையாது.  
:எடுத்துக்காட்டு:
::{1, 1, 1, ...} என்ற தொடர்வரிசையின் பகுதிக் கூட்டுகைகளின் தொடர்வரிசை {1, 2, 3, 4, ...}
இது கீழ்வரும் தொகையீட்டிற்கு ஒத்ததாக உள்ளதைக் காணலாம்.
::<math>\int_0^x 1\,dt = x.</math>
# வடவனம்

**வடவனம்** என்பது ஒரு மலரைக் குறிக்கப் பழங்காலத்தில் வழங்கிய தமிழ்ப் பெயர். வடவனம் பற்றிய குறிப்பு சங்க இலக்கியங்களில் ஒரே ஒரு இடத்தில் மட்டுந்தான் உள்ளது.  
துழாஅய் என்னும் மலரும் 99 மலர்களில் ஒன்றாக எண்ணப்படுவதால் வடவனம் என்னும் மலரைத் துளசி என அறிஞர்கள் காட்டுவதை ஏற்க இயலவில்லை. துளசியில் செந்துளசி, கருந்துளசி என இரண்டு வகை உண்டு. செந்துளசி என்னும் சொல்லிலுள்ள செம்மை செந்நிறத்தைக் குறிப்பது அன்று. செம்பொருள் என்னும் சொல்லிலுள்ள செம்மை என்பது உண்மை என்னும் பொருளை உணர்த்துவது போல உண்மையான துளசி எனப் பொருள்படுவது. வடவனம் கருந்துளசி மலரைக் குறிப்பதாகலாம். துளசி போலவே இருக்கும் மற்றொரு செடி திருநீற்றுப்பச்சை.  
குறிஞ்சி நில மகளிர் குவித்து விளையாடியதாகக் கூறும் 99 மலர்களின் தொகுப்பில் அது இடம்பெற்றுள்ளது.
# வடவனம்

## வெளியிணைப்புகள்

- வடவனம் மலர் - பி.எல்.சாமி முதலான அறிஞர்கள் காட்டும் படம்.
# முத்திரை வரிவடிவம்

**முத்திரை வரிவடிவம்** (ஆங்கிலம்: Seal script; எளிய சீனம்: 篆书; மரபுச் சீனம்: 篆書; பின்யின்: zhuànshū) என்பது ஒரு பண்டைய சீன எழுத்து வனப்புடைமைப் பாணி ஆகும். இது சவு வம்சத்தின் உலோக வரிவடிங்களில் இருந்து சின் (Qin) நாட்டில் தோன்றியது. சின் வம்சத்தின் அதிகாரபூர்வ எழுத்துமுறையாக இது அமைந்தது. சின் வம்சத்தைத் தொடர்ந்த ஹான் அரசமரபிலும் அலங்கார செதுக்கல்களுக்கும் முத்திரிகளுக்கும் இந்த வரிவடிவம் பரவலாகப் பயன்படுத்தப்பட்டது.  
தற்காலத்தில் பெரும்பான்மையினரால் இந்த வரிவடத்தை வாசிக்க மாட்டர்கள்.
# சீன உலோக வெட்டெழுத்துக்கள்

**சீன உலோக வெட்டெழுத்துக்கள்** எனப்படுபவை சீன உலோகப் பொருட்களில் பல்வேறு சீன எழுத்துமுறைகளில் பொறிக்கப்பட்ட வெட்டெழுத்துக்கள் ஆகும். சாங் அரசமரபுக் காலத்தில் இருந்து சவு அரசமரபுக் காலம் வரையில் உருவாக்கப்பட்ட சீன உலோக வெட்டெழுத்துக்கள் பெரிதும் அறியப்பட்டவை. தொடக்க கால வெட்டெழுத்துக்கள் அச்சின் வார்தெடுக்கப்பட்டன. பிற்கால வெட்டெழுத்துக்கள் அச்சில் வார்க்கப்பட்ட உலோகப் பொருட்களில் பொறிக்கப்பட்டன.
# ரிச்சர்டு பெயின்மான்

**ரிச்சர்டு ஃபெயின்மான் ** (*Richard Feynman*, 1918–1988) இருபதாம் நூற்றாண்டு அமெரிக்க கோட்பாட்டு இயற்பியலாளர். குவாண்டம் விசையியலின் தொகையீட்டு சூத்திரம், குவாண்டம் மின்னியக்கவியலின் கோட்பாடு (quantum electrodynamics), அதிகுளிரவைக்கப்பட்ட ஹீலியத்தின் மீப்பாய்மத்தன்மைக்கான இயற்பியல் வரையறை, துகள் இயற்பியல் (துகள் மாதிரியை முன்மொழிந்தார்) போன்ற துறைகளில் தன் ஆராய்ச்சிகளின் மூலம் அறியப்படுபவர். குவாண்டம் மின்னியக்கவியலின் வளர்ச்சிக்கு ஃபெயின்மான், சூலியன் சிவிங்கர் (Julian Schwinger) மற்றும் சின்-இடிரோ டோமோநாகா (Sin-Itiro Tomonaga) ஆகியோருடன் சேர்ந்து பங்காற்றினார். எனவே ஃபெயின்மானுக்கு 1965ல் நோபல் பரிசு வழங்கப்பட்டது. அணு குண்டு தயாரித்த குழுவில் உறுப்பினராக இருந்தவர். துவக்க காலங்களில் குவாண்டம் விசையியல் கல்வி பெற்ற முதல் மாணவர்களில் ஒருவராக விளங்கியவர். பிற்காலத்தில் குவாண்டம் மின்னியக்கவியல் என்ற துறையை நிறுவினார்.
# ரிச்சர்டு பெயின்மான்

## ஆரம்பகால வாழ்க்கை

ரிச்சர்டு பிலிப்சு ஃபெயின்மான் நியூயார்க் நகரத்தில், 1918 ஆம் ஆண்டு மே மாதம் 11 ஆம் திகதி பிறந்தார். இவருடைய தந்தையின் பெயர் லூசில்லே (Lucille), அவருடைய தொழில் வீடு நிர்மாணித்தல் ஆகும். ரிச்சர்டின் தாயின் பெயர் மெல்வில் ஆர்தர் ஃபேய்ன்மேன் (Melville Arthur Feynman) என்பதாகும், அவர் ஒரு விற்பனை மேலாளர் ஆவார். ரிச்சட்டுவின் பெற்றோர்கள் இருவருடைய பிறப்பிடங்களும் முறையே உருசியா மற்றும் போலந்து ஆகும். ரிச்சட்டுவின் பெற்றோர்கள் இருவரும் அஸ்கினாஜி யூதர்கள் ஆவர். அவர்கள் இருவரும் மதவாதிகள் அல்லர், ரிச்சட்டும் கூட தன்னை வெளிப்படையாக *ஒரு நாத்திகர்* என விவரித்துள்ளார்.  
ஃபெயின்மான் தாமதமாகவே பேசப்பழகினார். தனது மூன்றாவது பிறந்த நாளில் ஒரு வார்த்தயைக்கூட முழுமையாகக் கூறமுடியவில்லை. வயது வந்தபின் நியூயோர்க்கில் பேசப்படும் ஒருவித ஆங்கிலச் சொல்வழக்கை பேசத் தொடங்கினார்.